Народ, Беларускі Народ!
* * *

Народ, Беларускі Народ! 
Ты — цёмны, сляпы, быццам крот. 
Табою ўсягды пагарджалі, 
Цябе не пушчалі з ярма 
І душу тваю абакралі,— 
У ёй нават мовы няма. 
Збудзіўшысь ад грознай бяды, 
Ўвесь поўны смяротнай жуды, 
Ты крыкнуць не вольны «Ратуйце!» 
І мусіш ты «Дзякуй» крычаць. 
Пачуйце жа гэта, пачуйце, 
Хто ўмее з вас сэрцам чуваць! 

(1913)

Глядзіце таксама 
Narodzie, Białoruski Narodzie! (Polski)

Вершы
Максім Багдановіч